146 



GRÆSFAMILIEN, GRAMINEÆ. 



653. Risgræs, Leersia oryzoides (L.) Sw. 



I Danmark og det sydligste Sverige, men ikke i Norge fore- 

 kommer, om end meget sjældent, en Repræsentant for en Gruppe 

 af Græsser, der for Størstedelen hører hjemme i varmere og tropi- 

 ske Egne. Allerede Navnet for dette Græs, Risgræs, antyder dets 

 Slægtskab med den i Troperne dyrkede Ris {Oryza sativa L.), der 

 vel er Verdens vigtigste Kornsort, for saa vidt som den tjener til 

 Ernæring for et større Antal Mennesker, end nogen anden Kornsort 

 gør det. Tidligere henførte man Risgræs til Slægten Oryza; men 

 den adskiller sig derfra, ved at Smaaaksene mangler Yderavner 

 (Fig. 4). 



Risgræs er en fleraarig Sumpplante, der holder til i Damme og 

 Grave med staaende eller langsomt strømmende Vand. Den breder 

 sig her ved Hjælp af underjordiske Udløbere. De indtil meterhøje 

 Lysskud har en gulgrøn Tone. Bladene, der er temmelig brede, hæn- 

 ger slapt ned og er ikke som paa Fig. 2 opadrettede. I Randen 

 og langs den paa Undersiden fremspringende Midtnerve findes fine 

 Torne; ogsaa Bladskeder og Toppens Grene er ru, hvorfor Krea- 

 turer ikke ynder at æde Græsset. Tornene siges at være et Mid- 

 del for de svage Skud til at støtte sig til andre Planter i deres 

 Nærhed. 



Risgræs blomstrer sent, i August — September. Toppen er stor, 

 men skrider i alt Fald paa de nordligste Voksesteder ikke helt 

 igennem ; den nederste Del omsluttes da af de øverste Blades Ske- 

 der. Smaaaksene (Fig. 4) er 1-blomstrede. Som allerede ovenfor 

 nævnt mangler Yderavnerne, eller de findes kun som smaa Rudi- 

 menter. Dækblad og Forblad (se herom BNF, S. 368) er vel ud- 

 udviklede og baadf ormede og slutter sig om Blomsten, senere 

 Frugten (Fig. 5) ; de er temmelig faste i deres Bygning. Selv i 

 Mellemeuropa sker det ofte, at Frugterne ikke modnes, og at Smaa- 

 aksene derfor falder af, efterladende de tomme Stilke. 



Risgræs er i Danmark kun fundet i nogle smaa Søer ved 

 Hellebæk. I subtropiske og tropiske Egne er den et almindeligt 

 Ukrudt i Rismarker. 



Tav. 653. Fig. 1. Rodstok med Udløbere og et Par Lysskud. Fig. 2. Top 

 med et større Blad. Fig. 3. Nogle Smaaaks i Spidsen af en Topgren (Vi). Fig. 4. 

 Smaaaks i Blomstring (^i). Fig. 5. Smaaaks med umoden Frugt indenfor Inder- 

 avnerne (Vi). 



